Storvindel

Storvindel Calystegia silvatica er en plante i vindelfamilien.

Den er en flerårig urt som slynger seg i vegetasjonen. Stengelen er glatt og kan bli opptil 4 m lang. Bladene er pilformede, 5,5–14 cm lange og 4–7 cm brede. Bladstilken er 3–7 cm lang. Blomstene sitter 1–2 sammen i bladhjørnene. Krona er 5–9 cm i diameter og hvit, av og til med rosa striper.

Storvindel vokser i skog og kratt. Den dyrkes ofte i hager. Arten er vidt utbredt i varmt tempererte og subtropiske strøk på den nordlige halvkule og deles i fire underarter med følgende utbredelse:
 subsp. disjuncta – det vestlige og sentrale middelhavsområdet, innført av mennesker til vestlige Nord-Amerika, De britiske øyer, Sveits og Australia
 subsp. fraterniflora – sentrale og østlige Nord-Amerika, innført til Storbritannia
 subsp. orientalis – sentrale og sørlige Kina
 subsp. silvatica – hele middelhavsområdet unntatt Kypros og videre nord til Ukraina og Russland og øst til Iran, innført til De britiske øyer, Portugal, Sveits, Australia og New Zealand

Referanser

Litteratur

Eksterne lenker 
 

Vindelfamilien
Sørøst-Europas flora
Sørvest-Europas flora
Planter formelt beskrevet i 1844